Anɛ o maa suɔ nɛ o kane munyu nɛ ɔ ngɛ %% mi lo?
Baiblo ɔ Ngɛ Intanɛti ɔ Nɔ | NGMAMI KLƆUKLƆU Ɔ—JE EHE BAIBLO
Anɛ o maa suɔ nɛ o kane munyu nɛ ɔ ngɛ %% mi lo?
-
A bli nya sɔumi nɔ́ kpaagone ɔ (1-6)
-
Kekleekle titimati eywiɛ ɔmɛ a kpami (7-12)
-
A bɔ musu etɛ a he amaniɛ (13)
8 Benɛ e bli nya sɔumi nɔ́ kpaagone ɔ, hiɔwe jɔ dii maa pee ngmlɛfia fã.
2 Nɛ i na hiɔwe bɔfo kpaago ɔmɛ nɛ a daa si ngɛ Mawu hɛ mi ɔ, nɛ a ha mɛ titimati kpaago.
3 Hiɔwe bɔfo kpa ko nɛ e hɛɛ sika tsu tsopa kɛ e he via kplu ko ba nɛ e ba da si ngɛ afɔle sami la tɛ ɔ he, nɛ a ha lɛ tsopa kɛ e he via fuu kaa e sã kɛ piɛɛ ni klɔuklɔu ɔmɛ tsuo a sɔlemi ɔmɛ a he ngɛ sika tsu afɔle sami la tɛ ɔ nɛ ngɛ matsɛ sɛ ɔ hɛ mi ɔ nɔ.
4 Nɛ tsopa kɛ e he via la su ku ɔ nɛ je hiɔwe bɔfo ɔ dɛ mi ɔ piɛɛ ni klɔuklɔu ɔmɛ a sɔlemi ɔmɛ a he kɛ kuɔ kɛ ho Mawu hɛ mi ya.
5 Se amlɔ nɔuu ɔ, hiɔwe bɔfo ɔ ngɔ tsopa kɛ e he via kplu ɔ, nɛ e je la ngɛ afɔle sami la tɛ ɔ nɔ kɛ wo mi nɛ e hyi tɔ, nɛ e sake ngɔ fɔ zugba a nɔ. Nɛ hiɔwe simihi kɛ gbihi kɛ oslabai gbamihi kɛ zugba mimiɛɛmi ba.
6 Nɛ hiɔwe bɔfo kpaago ɔmɛ nɛ a hɛɛ titimati kpaago ɔmɛ ɔ pee klaalo konɛ a kpã titimati ɔmɛ.
7 Kekleekle nɔ ɔ kpã e titimati ɔ. Nɛ gbiɛ ngo ngu kɛ la nɛ muɔ futu mi ba, nɛ a sake ngɔ pue zugba a nɔ; nɛ zugba a mi dlami etɛ mi kake sã, nɛ tso ɔmɛ a mi dlami etɛ mi kake sã, nɛ ba mumu ɔmɛ tsuo sã.
8 Hiɔwe bɔfo enyɔne ɔ kpã e titimati ɔ, nɛ a sake nɔ́ ko nɛ ngɛ kaa yoku ngua ko nɛ ngɛ tsoe gegeege ngɔ fɔ wo ɔ mi. Nɛ wo ɔ mi dlami etɛ mi kake plɛ pee muɔ;
9 nɛ adebɔ níhi nɛ wami ngɛ a mi ngɛ wo ɔ mi ɔ mi dlami etɛ mi kake gbo, nɛ mele ɔmɛ a mi dlami etɛ mi kake butu.
10 Hiɔwe bɔfo etɛne ɔ kpã e titimati ɔ. Nɛ dodoe ngua ko nɛ ngɛ tsoe kaa kane je hiɔwe kɛ ba nɔ si, nɛ e ba nɔ pa amɛ kɛ nyu hɛ ngmɛ ɔmɛ a mi dlami etɛ mi kake mi.
11 Dodoe ɔ biɛ ji Nɔ́ Nɛ Dooɔ. Nɛ nyu ɔmɛ a mi dlami etɛ mi kake plɛ pee nɔ́ nɛ dooɔ, nɛ nyu ɔ gbe nihi fuu, ejakaa a ha nɛ a dooɔ.
12 Hiɔwe bɔfo eywiɛne ɔ kpã e titimati ɔ. Nɛ a fia pu ɔ mi dlami etɛ mi kake kɛ nyɔhiɔ ɔ mi dlami etɛ mi kake kɛ dodoe ɔmɛ a mi dlami etɛ mi kake nɔ́, konɛ a mi dlami etɛɛtɛ mi kakaaka nɛ wo diblii, nɛ́ je nami mi dlami etɛ mi kake nɛ ko na la, nɛ je jɔmi hu jã nɔuu.
13 Nɛ i na kɔle ko nɛ e ngɛ tee ngɛ hiɔwe kpɛti, nɛ i nu nɛ e kɛ gbi nɛ nya wa de ke: "Musu, musu, musu tloo ni nɛmɛ nɛ a ngɛ zugba a nɔ ɔ ngɛ titimatihi a pɛmi nɛ maa je titimatihi nɛ piɛ nɛ e be kɛe nɛ hiɔwe bɔfo etɛ ɔmɛ ma kpa a mi kɛ ba a he je!"